שו"ת רשב"ץ (תשב"ץ)/חלק ב/סה
שאלה סה:
עוד שאלת כי הביאו בפ' לא יחפור (כ"א ע"א) א"ל רב לרב שמואל בר שילת מתלת ועד חמש לא תקבל משית ועד שבע קביל ואספי ליה כתורא מאי בעי למימר ואספי ליה כתורא:

תשובה:
בפ' לא יחפור איתא בגמ' (שם) וכן בפ' נערה שנתפתתה (נ' ע"א) ופי' אספי ליה כתורא האכילו תורה בעל כרחו כמו השור שנותנין עליו עול על צוארו ויש לו חברים בגמרא בפ"ק דפסחים (ג' ע"ב) (באליה) [מאליה] מי ספו לך ובפ' גיד הנשה (צ"ה ע"א) הוה ספינא לך משופרי שופרי וכן בפ' כל הבשר (ק"ו ע"א ע"ש) הוו אכלי פירי ולא ספו לי לי מידי וכן במקומות רבים והם לשון אכילה ואספי לי כתורא הוא משל מקריאת התורה הרבה כמו שנותנין עול על צוארו וכדאמרי' בפ"ק דע"ז (ה' ע"ב) כשור לעול וכחמור למשוי או כאכילתו שהיא אכילה גסה הרבה ודע כי הקשו על מימרא זו דמשמע מינה שאין לקבל תלמידים אלא עד שיהיו בן שית ממתני' דאבות שנכתבה בסידורים והיא ברייתא דתנן התם (פ"ה מכ"א) בן חמש שנים למקרא ותרצו דכי תנן במתני' בן חמש שנים למקרא היינו חמש שלמים ונכנס בשנת שש ורב כי אמר משית קבל מתחלת שית קאמר.
ומה שכתבת משית ועד שבע טעות הוא בנסחתך ובגמ' הכי גרסי לה עד שית לא תקבל מכאן ואילך קבל.
עוד יש לתרץ כי בן חמש למקרא ר"ל שאביו מלמדו בביתו לחנכו ומשנת שש ולמעלה מוליכו למלמד תינוקות ורב שמואל בר שילת מלמד תינוקו' היה כדמוכח בכתובות (ס"ב ע"א) ובבתרא (ח' ע"ב) ובהרבה מקומות על כן אמר לו רב עד בן שש לא תקבל וגרסת הגמ' א"ל רב לרב שמואל בר שילת עד בר שית לא תקבל מכאן ואילך קבל ואספי ליה כתורא: